স্মৃতিঘেরা শৈশব

মাকসুদা খাতুন

প্রিয় আমার গ্রাম, স্বপ্নে ঘেরা ছবির মতোন

যেখানে আমার শৈশব কৈশোর কাটিয়েছি অতি যতন।

মায়াভরা মধুময় রয়েছে স্মৃতি যত

সবই আমার গ্রাম নিয়ে, আর কিছু নিয়ে নয়তো।

অনেক স্মৃতি, জড়ানো অনেক মায়া

সেখানে পাই মায়ের শীতল ছায়া।

প্রিয় মুখের প্রিয় যতকথা

আর কোথা পাইনি আমি যে তা।

শৈশবের সেই অবারিত প্রান্তর

নাড়া দিয়ে যায় আজও আমার অন্তর।

প্রাণে প্রাণে প্রাণের মিলন

অবাধ স্বাধীনতার ছিল চলন

মানবিক ছিল এক একটি আত্মা

বুকের মাঝে করেছি লালন সেই সত্তা।

যতই দূরে যাই যে সরে যেতে

সকল সময় ডাকে ইশারাতে।

প্রাণের বিদ্যালয়টি ছিল অতি মনোরম

লেখাপড়ার ফাঁকে ছিল অবাধ বিচরণ।

অনেক স্বপ্ন ছিল, ছিল অনেক আশা

বুকের মাঝে বেঁধেছিলাম তা বাসা।

সোনালী সেই দিনগুলো আজও মনের মাঝে

ঠাই নিয়েছে সারাজীবন সকাল-দুপুর- সাঝে।